Петко Р. Славейков
Работниците

chitanka.info

По Ф. Фрайлиграт

Чест томува, що над рало

гръб прегъва в жар и хлад,

със ръце си що подига

и извърта тежкий млат.

Който в дълбини подземни

е принуден да се вре

с тежко бреме на гърбът си

да му челяд в глад не мре.

Чест на вас, работни хора,

чест на шияви ръце,

чест на капки пот пролени

в град ли, в село л’след овце.

Но да споменем и тия,

цели нощи що не спят,

ум на работа напрягат,

глад и нужди да търпят.

Книжник бил той в мрак и плесен,

в прах отънал, тялом слаб,

тоз, що пише стих ил’ песен,

на идея волний роб.

Шут, що служи за заплата,

услужливий лицедей,

ил’ с ученост пребогата

древнекласичний лакей.

Той е също пролетарий,

гладен ходи, в дълг живей,

побелял е в денье цветни,

приживе от грижи тлей.

В гроб ще падне от усилье,

а детинский вик за хляб

на идеи му подсича

волните перья-криле.

Знам аз едного такъвзи,

в облаците с ум хвърчи,

но за хлебец, за коричка

като червей в прах пълзи.

Страда — в изба е нечиста,

от съдбата закован,

горест, нужда го притискат

и гнетят го с тежка длан.

Бледен, с хлътнали му бузи

пише, пише листове,

а в градина светли зари

озаряват цветове…

Но без укор той, без болка

уверява ни в живот,

че поезия уж има

във борбата за народ.

Ако му ръце отслабват,

крепне в него мисълта:

на народа аз послужих,

без петно ми е честта.

Най-подир и той от грижи

от напрягане без ред…

сал нарядко се стремеше

някак трескаво напред.

Нощем музите с цалувка

пили слепи му очи,

с кал животний невълнуван,

в обраците пак хвърчи.

А по този хълм цветущий

ходи скръбната жена

и на чадо си остави

име честно без петна.

Чест на вас, работни хора,

чест на шияви ръце,

чест на капки пот пролени

в град ли, в село л’ при овце.

Но и тез да н’се забравят,

що по цяла нощ не спят,

ум на работа панрягат

и укори, глад търпят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.